

ประกาศองค์การบริหารส่วนตำบลบางตาเถร

เรื่อง มาตรการส่งเสริมความโปร่งใสในการจัดซื้อจัดจ้าง

\*\*\*\*\*\*\*\*\*\*\*\*\*\*\*\*\*\*\*\*\*

ตามยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 ( พ.ศ. 2560- 2564) และการประเมินคุณธรรมและความโปร่งใสในการดำเนินงานของหน่วยงานภาครัฐ(ITA) ประจำปี 2562 ได้ กำหนดให้หน่วยงานของรัฐมีมาตรการให้ผู้มีส่วนได้ส่วนเสียมีส่วนร่วมในการดำเนินงาน ดังนั้น องค์การบริหารส่วนตำบลบางตาเถร จึงได้ประกาศมาตรการส่งเสริมความโปร่งใสในการจัดซื้อจัดจ้างเป็นแนวทางของหน่วยงาน ดังนี้

1. ให้เจ้าหน้าที่ปฏิบัติหน้าที่เกี่ยวกับการจัดซื้อจัดจ้าง ดำเนินการบันทึกขั้นตอนการจัดซื้อจัดจ้างและ การบริหารการพัสดุภาครัฐ ให้เป็นไปตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุ ภาครัฐ พ.ศ. 2560 โดยได้ดำเนินการในระบบเครือข่ายสารสนเทศของกรมบัญชีกลางผ่านระบบการจัดซื้อจัด จ้างภาครัฐ ตามวิธีการกรมบัญชีการกำหนดดังนี้

(1) จัดทำแผนจัดซื้อจัดจ้าง

(2) จัดทำร่างขอบเขตของงานหรือรายละเอียดคุณลักษณะเฉพาะของพัสดุหรือรูปแบบรายการก่อสร้าง

(3) จัดทำรายงานขอซื้อขอจ้าง

(4) จัดทำรายงานการพิจารณาผล

(5) ประกาศผู้ชนะการจัดซื้อจัดจ้าง

2. ห้ามมิให้เจ้าหน้าที่ผู้ซึ่งปฏิบัติหน้าที่เกี่ยวกับการจัดซ้อจัดจ้างแสวงหาผลประโยชน์หรือยอมให้ผู้อื่น อาศัยอำนาจหน้าที่ของตนแสวงหาประโยชน์จากการจัดซื้อจัดจ้าง

3. ให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้าง ปฏิบัติต่อผู้เสนอราคาทุกรายอย่างเท่าเทียม กันเพื่อสนับสนุนการแข่งขันราคาอย่างเป็นธรรม

4. เมื่อมีการร้องเรียนเรื่องความไม่โปร่งใสหรือการทุจริตในหน้าที่เกี่ยวกับการจัดซื้อจัดจ้าง จะต้องมี การตรวจสอบข้อเท็จจริงให้แล้วเสร็จโดยเร็ว จึงแจ้งผลการดำเนินการให้ผู้บังคับบัญชาและผู้ร้องเรียนทราบ

จึงประกาศมาให้ทราบโดยทั่วกัน

ประกาศ ณ วันที่ 13 พฤษภาคม พ.ศ. 2562



(นายบัญชา สุนทรีเกษม)

นายกองค์การบริหารส่วนตำบลบางตาเถร